Nyepi saka ukara sepi. Dina riyaya Nyepi sabenere perayaan taun anyar umat Hindu kanthi penanggalan Caka, kang diiwiwiti saka taun 78 Masehi. Beda karo perayaan taun masehi, perayaan taun anyar Caka ing Bali diwiwiti kanthi nyepi. Ora ana pawiyatan kaya biasane. Kabeh pegaweyan prei, uga papan-papan umum, kayata rumah sakit, sekolah lan sapinunggalane. Ancas utamane dina riyaya ya iku nyenyuwun dhumateng Gusti kang murbeng dumadi, maha kwasa lan maha asih, kanggo nyucekake Bhuana Alit lan Bhuana Agung. Sadurunge dina riyaya Nyepi, ana pirang-pirang rangkean upacara kang dilakokake umat Hindu, mligine masyarakat ing Bali